Document ID: 31997D0530

ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Ιουλίου 1997 σχετικά με τις τροποποιήσεις που πρέπει να επέλθουν στο διακανονισμό του ΟΟΣΑ για τις κατευθυντήριες γραμμές στον τομέα των εξαγωγικών πιστώσεων που λαμβάνουν δημόσια στήριξη (97/530/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι εξακολουθεί να απαιτείται η ελαχιστοποίηση του αντιπαραγωγικού ανταγωνισμού στον τομέα των εξαγωγικών πιστώσεων που λαμβάνουν δημόσια στήριξη, καθώς και η ενίσχυση της διεθνούς συνεργασίας 7
ότι στα πλαίσια της διεθνούς συνεργασίας, η Κοινότητα συμμετέχει στο διακανονισμό για τις κατευθυντήριες γραμμές στον τομέα των εξαγωγικών πιστώσεων που λαμβάνουν δημόσια στήριξη, ο οποίος έχει συναφθεί στο πλαίσιο του ΟΟΣΑ (στο εξής: «ο διακανονισμός») και ο οποίος ετέθη σε ισχύ στην Κοινότητα με την απόφαση του Συμβουλίου, της 4ης Απριλίου 1978, όπως τροποποιήθηκε τελευταία από την απόφαση 97/173/ΕΚ (1) 7
ότι οι συμμετέχοντες στο διακανονισμό έχουν καταρτίσει σειρά μέτρων για την τροποποίηση του παραρτήματος IX του διακανονισμού και για την κατάρτιση ενός νέου παραρτήματος του διακανονισμού, τα οποία η Κοινότητα πρέπει να προσυπογράψει,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα IX του διακανονισμού αντικαθίσταται διά του επισυναπτομένου παραρτήματος IX.
Άρθρο 2
Ο διακανονισμός συμπληρούται διά της προσθήκης του επισυναπτομένου παραρτήματος X.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 24 Ιουλίου 1997.

Labels: 13
3
19
1